Buitensporige duur rok en R12 000 vir stukkie troukoek | Maroela Media
Die ikoniese blou-en-wit-blokkiesrokkie wat Judy Garland in die klassieke rolprent, The Wizard of Oz, gedra het, is Saterdag by ŉ veiling verkoop.
Die rokkie het ŉ merkwaarde $480 000 (ongeveer R4,1 miljoen) by ŉ veiling in Beverly Hills, Amerika, behaal. Die koper van die rok, wat deur MGM-kostuumontwerper Adrian gemaak is, bly egter anoniem en dit is onbekend waar die rok gehou gaan word.
Volgens Julien’s Auctions het die oorrok en wit pofmoubloes die verwagte prys behaal. ŉ Soortgelyke rok wat tydens toetsperiodes vir The Wizard of Oz (1939) gebruik is, het in 2011 $910 000 (ongeveer R7,9 miljoen) behaal. Volgens Darren Julien, afslaer by Julien’s Auctions, is die verskil aan prys weens die feit dat daar slegs ŉ paar toetsrokke vir die rolprent gemaak is. Die rok wat Garland aangehad het was een van sewe.
ŉ Stukkie troukoek van prins William en Kate Middleton se onthaal is vir $1 375 (bykans R12 000) verkoop.
Mugabe regime “steel” glo $2 miljard se diamante